2006 оны хөлбөмбөгийн дэлхийн аварга шалгаруулах тэмцээн (англ. 2006 FIFA World Cup) нь 18 дэх удаагаа зохион байгуулагдсан Хөлбөмбөгийн дэлхийн аварга шалгаруулах тэмцээн юм. Тэмцээн 2006 оны зургаадугаар сарын 9-нөөс долоодугаар сарын 9-нийг хүртэл Герман улсад зохион байгуулагдсан. Зургаан тивийн 198 орны хөлбөмбөгийн холбоод тэмцээнд оролцохоор мэдүүлгээ өгч сонгон шалгаруулалтын тоглолтоо 2003 оны есдүгээр сард эхлүүлэн өрсөлдсөөр гучин нэгэн баг эрхээ авч түүн дээр зохион байгуулагч Германы баг шууд эрхийн дагуу орж багууд бүрдсэн юм.